14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 120 της 11/17 Μαρτ. 1960 (ΦΕΚ Α΄ 30) Περί ρυθμίσεως αρμοδιοτήτων συναφών προς έργα δημοσίων επενδύσεων. Έχοντες υπ’ όψιν τας διατάξεις: 1)του άρθρ. 6 παρ. 1 του Ν.Δ. 3983/1959 «περί μέτρων τινών προς βελτίωσιν της λειτουργίας των δημοσίων υπηρεσιών», 2)του άρθρ. 4 παρ. 1 του Νόμ. 3925/1959 «περί Υπουργείων και των οργανισμών των Δημοσίων Πολιτικών Υπηρεσιών» και 3)του άρθρ. 4 παρ. 1 του Νόμ. 3200/1955 «περί διοικητικής αποκεντρώσεως», ως και την υπ’ αριθ. 99/1960 γνωμοδότησιν του Συμβουλίου της Επικρατείας, προτάσει του Ημετέρου Προέδρου της Κυβερνήσεως και των Υπουργών Συντονισμού, Εθνικής Αμύνης, Εξωτερικών, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Εμπορίου, Βιομηχανίας, Συγκοινωνιών και Δημοσίων Έργων, Γεωργίας, Κοινωνικής Προνοίας, Εμπορικής Ναυτιλίας, Εργασίας και Προεδρίας Κυβερνήσεως, απεφασίσαμεν και διατάσσομεν: Άρθρ.1.-1.Αι κατά το άρθρ. 7 παρ. 1 και 3 του Ν.Δ. 2957/1954 αποφάσεις εκδίδονται εφεξής υπό μόνου του αρμοδίου κατά περίπτωσιν Υπουργού, άνευ συμπράξεως των Υπουργών Συντονισμού και Οικονομικών, εφ’ όσον αφορούν: α)Εις την αυξομείωσιν των δι’ έκαστον μεμονωμένον έργον ή κατηγορίαν έργων εγκρινομένων, δια των κατά το άρθρ. 6 του Ν.Δ. 2957/1954 κοινών αποφάσεων προγράμματος δημοσίων επενδύσεων, πιστώσεων εις βάρος του Προϋπολογισμού δημοσίων επενδύσεων εκάστου οικονομικού έτους, εντός πάντως του ποσού της εγκρινομένης ολικής δια την πραγματοποίησιν του έργου ή της κατηγορίας έργων δαπάνης και εντός του συνολικού δια το οικονομικόν τούτο έτος διατιθεμένου ποσού δι’ εκάστης των ως άνω κοινών αποφάσεων. β)Εις την οριστικήν διαμόρφωσιν των ειδικών προγραμμάτων μικρών έργων, δι’ α δια των κοινών αποφάσεων προγράμματος δημοσίων επενδύσεων ενεκρίθησαν συνολικώς αι πιστώσεις όσον αφορά εις τα τελικώς ενταχθησόμενα εις τα προγράμματα ταύτα έργα, ως και εις τας μετέπειτα, κατά την διάρκειαν του έτους, μεταβολάς, αναμορφώσεις και συμπληρώσεις αυτών. «γ)Εις την αύξησιν μέχρις 20% της εγκριθείσης ολικής δια την πραγματοποίησιν του έργου δαπάνης, υπό την προϋπόθεσιν ότι εν τη εκτελέσει ετέρων έργων της αυτής κατηγορίας, ως ταύτα επρογραμματίσθησαν, επετεύχθη ισόποσος οριστική εξοικονόμησις εκ της ομοίως εγκριθείσης ολικής δι’ αυτά δαπάνης». Το εδάφ. γ΄ προσετέθη δια του Β.Δ. υπ’ αριθ. 498/1960 (κατωτ. αριθ. 15) 2.Αι κατά την πρώτην παράγραφον του άρθρ. 2 του Νόμ. 2212/1952 αποφάσεις, δι’ ων καθορίζονται τα της εκτελέσεως των έργων του προγράμματος των δημοσίων επενδύσεων εντός των ορίων των πιστώσεων του Ειδικού Προϋπολογισμού των Δημοσίων Επενδύσεων, εκδίδονται εφεξής υπό μόνου του αρμοδίου κατά περίπτωσιν Υπουργού, άνευ συμπράξεως των Υπουργών Συντονισμού και Οικονομικών. 3.Αι κατά το άρθρ. 11 παρ. 2 του Ν.Δ. 2386/1953 «περί ενοποιήσεως και αποκεντρώσεως των τεχνικών υπηρεσιών του Κράτους», αποφάσεις, δι’ ων εισάγονται παρεκκλίσεις από των ειδικών περί εκτελέσεως των εκ πιστώσεων επενδύσεων εκτελουμένων έργων διατάξεων, εκδίδονται εφεξής υπό μόνου του Υπουργού Συγκοινωνιών και Δημοσίων Έργων, άνευ συμπράξεως του Υπουργού Συντονισμού. Άρθρ.2.-1.Η κατά το άρθρ. 1 παρ. 3 εδάφ. 1 του Ν.Δ. 1125/1949 «περί τροποποιήσεως, συμπληρώσεως και κωδικοποιήσεως των ισχυουσών διατάξεων περί τρόπου εκτελέσεως των έργων ανασυγκροτήσεως» αρμοδιότητος του Υπουργού Συντονισμού, προς έκδοσιν ειδικής αποφάσεως δια την κατ’ εξαίρεσιν απολογιστικήν εκτέλεσιν έργων ανασυγκροτήσεως μεταφέρεται ανήκουσα εφεξής εις τους αρμοδίους κατά περίπτωσιν Υπουργούς. 2.Η κατά τα άρθρ. 7 και 11 του Ν.Δ. 3979/1959 «περί τροποποιήσεως ενίων διατάξεων του Α.Ν. 1731/39, περί αναγκαστικών απαλλοτριώσεων» αρμοδιότης της Διευθύνσεως Απαλλοτριώσεων του Υπουργείου Οικονομικών δια την ενέργειαν των νομίμων προς εκκαθάρισιν και καταβολήν αποζημιώσεων οφειλομένων λόγω αναγκαστικής απαλλοτριώσεως προς εκτέλεσιν έργων και καταβαλλομένων εκ πιστώσεων του Προγράμματος Δημοσίων Επενδύσεων μεταφέρεται εις τας αρμοδίας δια την εκκαθάρισιν των δαπανών εκτελέσεως των έργων τούτων Υπηρεσίας των οικείων Υπουργείων. Άρθρ.3.-Αι αρμοδιότητες των Υπουργών αι αφορώσαι εις την μελέτην και εκτέλεσιν έργων χρηματοδοτουμένων εκ του Προγράμματος Δημοσίων Επενδύσεων και εκτελουμένων δια των Νομαρχιακών Ταμείων, εφ’ όσον αύται, δυνάμει του  Νόμ. 3200/1955 «περί διοικητικής αποκεντρώσεως» και        των         εις              εκτέλεσιν          τούτου (Μετά την σελ. 126,66) Σελ. 126,67 Δημόσιες Επενδύσεις 25.Β.δ.14 εκδοθέντων Β.Δ/των, εξηρέθησαν της δικαιοδοσίας των Νομαρχών, μεταβιβάζονται εις τούτους δια του παρόντος. Εις τους αυτούς Ημετέρους Υπουργούς, ανατίθεμεν την δημοσίευσιν και εκτέλεσιν του παρόντος. 